Либерия

Либерия (Liberia) диэн Арҕаа Африка дойдута. Кирбиилэhэр дойдулара Сьерра Леоне, Гуинея уонна Кот д'Ивуар. Атлантик океан кытылыгар турар. Олохтоохторун ахсаана 3,489,072 (2008), иэнэ 111,369 км2 (2008).

Либерияны 1847 сыллаахха Америкаттан кэлбит көҥүл ыытыллыбыт кулуттар тэрийбиттэрэ. Дойду киин куората, Монровия, АХШ бэhис президенын Дьэймс Монро аатынан ааттаммыта.

 Либерия бэлиэ күннэрэ 
 Ыам ыйын 14 — Интеграция күнэ. Эбэтэр Наассыйа сомоҕолоһуутун күнэ диэн ааттанар. Америкаттан кэлэн олохсуйбут кулуттар сыдьааннарын уонна төрүт олохтоох дьон сыһыаннарын тупсарыыга туһуланар. 1960 сылтан бэлиэтэнэр.
 От ыйын 26 — Тутулуга суох буолуу күнэ (1847, Америка холуонньалыыр уопсастыбатыттан)

 Атырдьах ыйын 24 — Былаах күнэ

 Сэтинньи 29 — Уильям Табман төрөөбүт күнэ. Бу киһи 1944 сылтан 1971 сыллаахха өлүөр диэри дойду бэрэсидьиэнинэн олорбута, кини салайар кэмигэр дойду балысханнык сайдыбыта, төрүт олохтоохторо уонна АХШ-тан олохсуйа кэлбит хара тириилээх дьон ыккардыларыгар утарсыы кыччаабыта. Санаттахха Либерияҕа АХШ-тан босхоломмут кулуттар элбэхтик көспүттэрэ, Табман 1844 сыллаахха көспүт ол дьонтон төрүттээх этэ.
  — Өрөспүүбүлүкэ күнэ

Категория:Африка дойдулара